Zizi Kirana

Nur Fazelah Mad Tahil (dilahirkan pada 23 Januari 1985) atau lebih dikenali sebagai Zizi Kirana ialah seorang penyanyi, rapper, penulis lagu, pelakon, pengacara dan aktivis wanita Malaysia. Beliau merupakan bekas peserta Akademi Fantasia dari musim ke-7 pada 2009 dan bekas anggota kumpulan hip hop, The Fabulous Cats dan Nukilan. Selain itu, beliau juga menyertai rancangan televisyen realiti Indonesia, D'Academy Asia musim kedua di mana beliau mewakili Malaysia.

Kehidupan awal
Zizi dilahirkan pada 23 Januari 1985 di Semporna, Sabah. Beliau berpindah ke Sipitang ketika berusia empat tahun dan membesar di sana serta pernah bersekolah di Sekolah Menengah Kebangsaan Weston di Beaufort. Beliau merupakan berketurunan Bajau melalui ibunya, manakala Kedayan melalui bapanya.

Kerjaya muzik

2009-2015: Awal kerjaya, Akademi Fantasia musim 7  dan The Fabulous Cats
Kerjaya nyanyian Zizi bermula setelah beliau menyertai Akademi Fantasia musim ketujuh pada 2009. Zizi berjaya terpilih sebagai salah seorang daripada 14 pelajar yang diterima masuk ke dalam program realiti tersebut.Senarai Nama Pelajar Akademi Fantasia 7. Budiey. Dicapai 8 Mac 2009. Namun perjalanan beliau terhenti di konsert minggu keempat berikutan undian SMS yang tidak menyebelahinya. Ketika itu bersama seorang lagi pelajar yang berasal dari negeri yang sama dengannya, iaitu Rubisa.Rubisa Dan Zizi Tersingkir Dari Akademi Fantasia 7. Budiey. Dicapai pada 5 April 2009.

Berikut adalah persembahan beliau di dalam Akademi Fantasia musim 7:
 Konsert Lagu & Penyanyi asal #Minggu 1 "Molek" nyanyian Elyana Minggu 2 "Sembilu" nyanyian Ella /  "Wonder Women" nyanyian Mulan Jameela  Minggu 3 "Ini Rindu" nyanyian Farid Harja  Minggu 4 "Aku Dah Bosan" nyanyian Amy Search   

Selepas tersingkir daripada AF7, Zizi telah dilamar oleh Cat Farish dan Adeep Nahar untuk menyertai kumpulan The Fabulous Cats bersama Wangi Julianda bagi menggantikan Farhana. Bersama kumpulan itu, beliau merakamkan beberapa single termasuk "Cinta Kosmik" dan "Pergilah Ayu" serta album Fabulousity. Namun, jodoh beliau dengan The Fabulous Cats tidak berkekalan apabila kumpulan itu dibubarkan pada awal 2015. Sebelum dibubarkan, kumpulan itu sempat mengeluarkan single terakhir yang berjudul "Sebulatnya" pada 2013 bersama dua anggota baru, Afif Tirmizie (Afif AF9) dan Hairool Anwar.

2015: Nukilan dan sebagai Kirana
Pada Januari 2015, setelah meninggalkan The Fabulous Cats, Zizi kemudian menyertai kumpulan Nukilan dengan menggunakan nama Kirana. Kumpulan itu merupakan sebuah projek istimewa yang ditubuhkan oleh Malique di bawah labelnya, Qarma Musiq.Nukilan masih wujud, tunggu lagu Malique. mStar. 8 September 2025. Nukilan dibarisi oleh tiga ahli selain Zizi, iaitu Kelana (Afif Tirmizie) dan Agenda (Kmy Kmo). Semasa bersama kumpulan itu, beliau mula mempelajari bagaimana untuk menyanyi rap dan mengganggap genre tersebut sesuai dengan jiwanya setelah mencuba pelbagai genre muzik. Dengan kebolehannya itu, beliau mengalunkan rap dengan cekap, terutamanya di dalam lagu single sulung mereka "Rindu" duet bersama Shae. 

— Ulas Zizi Kirana ketika ditemuramah oleh Harian Metro. Sebaris Dengan Rapper Lain. Harian Metro. 8 September 2025.

2016: Dangdut Star & D'Academy Asia 2 
Zizi kemudian menyertai pertandingan realiti TV, Dangdut Star  yang disiarkan di Astro Prima dan Astro Maya HD.Zizi AF7 Tidak Malu Sertai Dangdut Star. Gempak. 10 September 2025. Namun, beliau tersingkir pada minggu keempat dan berada di kedudukan ketujuh.

Seterusnya, beliau menyertai sebuah pertandingan TV realiti  Indonesia, D'Academy Asia musim kedua, yang disiarkan di saluran TV Indosiar pada 23 Oktober hingga 29 Disember 2016. Bermula dari rancangan inilah beliau dikenali peminat sama ada di Malaysia mahupun Indonesia.

Berikut adalah persembahan beliau di dalam D'Academy Asia musim kedua:
KonsertLaguPenyanyi asalKeputusanTop 36"Hujan"Erie Suzanrowspan="2" "Bumi Semakin Panas"Cucu CahyatiTop 24"Wassini"Waheedarowspan="2" "Akhir Sebuah Cerita"Evie TamalaTop 18"Maling"Nita Thaliarowspan="2" "Kun Anta"Humood Alkhuder

Anugerah Juara Lagu
Pada penghujung tahun 2020, lagu "Eh" nyanyian beliau akhirnya berjaya melayakkan diri ke pentas akhir Anugerah Juara Lagu ke-35, walaupun pada awalnya ramai pihak yang mempertikaikan kelayakan lagu "Eh" ke pentas anugerah berprestij tersebut.  Mustazah GP  Iluminasi (Dicapai 16 Disember 2020)  Ini adalah  merupakan kemunculan pertama beliau di pentas AJL setelah hampir 11 tahun menjadi anak seni. Badra  Harian Post (Dicapai 15 Mac 2021) 

Kehidupan peribadi
Perkahwinan
Zizi telah menamatkan zaman gadisnya dengan pelakon popular Yusuf Bahrin pada 19 September 2021.  Qarami Hashim "Zizi Kirana sah milik Yusuf Bahrin, rancang majlis resepsi Disember"  mstar. Dicapai pada 19 September 2021. 

 Aktivisme 
Menyertai Flotila Sumud Dunia
Pada September 2025, Zizi menyertai Flotila Sumud Dunia bersama-sama rakyat Malaysia dari kumpulan Sumud Nusantara.

 Kontroversi 

Isu langgar kontrak
Pada Oktober 2021, nama Zizi Kirana hangat diperkatakan apabila pengarah dan penerbit drama Jamu Nesan iaitu Dato' Rafiena Ezanee Ramli mendakwa bahawa Zizi telah melanggar kontrak dengan mengenakan hijab sebelum selesai proses penggambaran drama tersebut. Tindakan drastik yang dibuat oleh Zizi Kirana membuatkan Dato' Rafiena mendakwa telah menanggung kerugian dan beliau terpaksa mengugurkan nama Zizi sebagai pelakon utama drama tersebut dan menggantikannya dengan Didi Astillah. Bagaimanapun Zizi kemudian tampil menjelaskan bahawa beliau ada meminta pandangan dan pendapat mufti berkenaan hukum memakai rambut palsu bagi menjayakan watak tersebut dan mufti tersebut telah menjelaskan bahawa ianya adalah haram meskipun dilakukan atas dasar kerja. Ini disebabkan sebelum ini Dato' Rafiena ada mencadangkan agar Zizi memakai rambut palsu bagi menjayakan watak sebagai ketua mafia dan sekaligus ingin menyiapkan proses penggambaran drama tersebut.  Nur Asyikin Mayudin "Zizi Kirana jawab dakwaan langgar kontrak, tanya pendapat ahli agama hukum pakai rambut palsu, mufti kata haram walaupun atas urusan kerja." mstar. (Dicapai 28 Oktober 2021)  

Namun sekali lagi Dato' Rafiena tampil menjelaskan bahawa beliau bakal menyaman pihak Zizi Kirana disebabkan kelewatan Zizi memberi respon terhadap beliau sebelum ini sama ada ingin meneruskan penggambaran atau tidak. Bagaimanapun Zizi Kirana ada membuat rayuan agar Dato' Rafiena tidak menyaman beliau dan memahami keadaannya yang kini sudah berhijab.  "Dia jangan buat-buat lupa" - Rafiena  harianmetro. (Dicapai pada 30 Oktober 2021) 

Diskografi
Album bersama The Fabulous Cats
 Fabulousity (2013)

Single bersama The Fabulous Cats
TahunLaguAlbum 2010"Cinta Kosmik" Fabulousity"Pergilah Ayu" 2011"Bila Kita Lupa Sujud""Muncul Kamu"2012"Suka Suka"2013"Terbaik Untukmu""Sebulatnya" Single tanpa album dan terakhir

Single solo
TahunLaguAlbum2017"Rahsia Hati"rowspan="9"2018"Siapa Yang Bap Bap""NakKeTakNak""Boleh Jalan""Biar"2019"Gasoline""Eh" 2021"Tentu"2022"Pijak"

Single kolaborasi
TahunLaguKolaborasi bersamaSingle 2016 "Levitasi"  Fynn Jamal & Kaka Azraff  rowspan=2  2018"Terkemuka"Benzooloo & Sandra Dianne2019"Yang Legit, Yang Legend"Hael Husaini Lagu Tema MeleTOP 2019"Starlela"Ifa Raziah & Bella Astillah rowspan="2" "Mintak Lagi"AVDR "Khatulistiwa" Haqiem Rusli Lagu Tema iklan RTM

Filemografi

Filem
 Tahun Tajuk  Peranan 2010 Cuti-Cuti Cinta Faustina 2011 Hantu Bonceng Mimi 

Drama
 Tahun Tajuk Peranan Saluran TV Catatan 2021 Jamu Nesan Madam Zoora Unifi TV Drama pertama 

Telefilem
 Tahun Tajuk  Peranan Saluran TV  Catatan 2013 Pian Kenan Balik Raya Lydia Astro Warna Telefilem pertama  2020 Bujang Raya Bersama Tunang Eddy TV1, TV2, TV Okey

Televisyen
 Tahun Tajuk Peranan Saluran TV  Catatan  2009 Akademi Fantasia (musim 7) Peserta Astro Ria Tersingkir Konsert Minggu 4 2015 Betul ke Bohong? (Musim 7) Artis Jemputan Astro Warna Episod 7 2016 D'Academy Asia (musim 2) Peserta mewakili Malaysia Indosiar Tersingkir di konsert Top 182016Dangdut StarPesertaAstro Prima & Maya HDTersingkir Di Minggu Ke●4 2020 Shuk Nak Tanya Artis jemputanAwesome TV Tetamu jemputan episod 9  2021 Tok Kata Artis Jemputan 2022 The Last Trio Standing Pengacara Astro Ria Bersama Awal Ashaari 2023 The Masked Singer Malaysia (musim 3)Peserta Astro Warna Sebagai Bertih Jagung 2024 The Hardest Singing Show Astro Ria 2025 Salam Baitullah Pengacara  TV1 Bersama Fakhrul Radhi & Ustaz Jalal Zaiki

Videografi

Muzik video
 Tahun Lagu Catatan 2017 "Rahsia Hati"2018 "Siapa Yang Bap Bap" "NakKeTakNak" "Boleh Jalan"2019 "Yang Legit, Yang Legend" "Starlela" "Eh" 2021 "Tentu" 2022 "Pijak"

Pencapaian
 Tahun Anugerah Kategori Karya yang dicalonkan Keputusan 2020 Anugerah Juara Lagu ke-35  Persembahan Terbaik"Eh"  

Rujukan

Pautan luar



 Saluran Zizi Kirana di YouTube

Kategori:Kelahiran 1985
Kategori:Orang hidup
Kategori:Orang Bajau
Kategori:Muslim Malaysia
Kategori:Orang dari Sabah
Kategori:Penyanyi wanita Malaysia
Kategori:Penyanyi berbahasa Melayu
Kategori:Peserta Akademi Fantasia
Kategori:Pelakon wanita Malaysia
Kategori:Pelakon filem Malaysia
Kategori:Peserta Flotila Sumud Dunia